**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL KLAIPĖDOS MIESTO SAVIVALDYBĖS TARYBOS 2015 M. SAUSIO 29 D. SPRENDIMO NR. T2-2 „dĖL SAVIALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai** – papildyti socialinio būsto, kaip savivaldybės būsto fondo dalies, sąrašą, suremontuotais butais, kurie anksčiau buvo nuomojami, kaip savivaldybės būstas bei išbraukti iš jo butus, kurių nuomininkams Klaipėdos miesto savivaldybės tarybos 2015 m. birželio 11 d. sprendimu Nr. T2-136 buvo pakeistos nuomos sąlygos.

**2. Projekto rengimo priežastys ir kuo remiantis parengtas sprendimo projektas.**

Vykdant Paramos būstui įsigyti ar išsinuomoti įstatyme numatytą pareigą savivaldybių taryboms tvirtinti Savivaldybės būsto fondo ir socialinio būsto, kaip savivaldybės būsto fondo dalies, sąrašus, Klaipėdos miesto savivaldybės tarybos 2015 m. sausio 29 d. sprendimu Nr. T2-2 „Dėl savivaldybės būsto fondo ir socialinio būsto sąrašų patvirtinimo“ šie sąrašai, į kuriuos įrašytos 2015 m. sausio 1 dieną turėtos savivaldybės būsto fondo ir socialinio būsto patalpos, buvo patvirtinti. Atsižvelgiant į pokyčius, susijusius su socialinio būsto nuoma, nurodytu Savivaldybės tarybos sprendimu patvirtintas Socialinio būsto, kaip savivaldybės būsto fondo dalies, sąrašas turi būti keičiamas.

Pagal 2015 m. balandžio 3 d. pasirašytos rangos darbų sutarties Nr. J9-599 sąlygas savivaldybės butų remontą vykdantis rangovas UAB „Statela“ 2015 m. liepos 23 d. perdavė paskutinius suremontuotus butus Kretingos g. 13-13, Debreceno g. 60-29, Naikupės g. 8-4 ir Nidos g. 46-12, kurie anksčiau buvo nuomojami, kaip savivaldybės būstas.

Šiuos butus bus galima siūlyti nuomai socialinio būsto laukiantiems asmenims ir šeimoms, kai bus patvirtintas naujos redakcijos Savivaldybės socialinio būsto, kaip savivaldybės būsto fondo dalies, sąrašas, į kurį įtrauktiami šie butai. Tai yra Savivaldybės socialinio būsto fondas nuo 2015 m. rugsėjo 1 d. padidėja 4 butais, kurių bendras naudingas plotas 182,43 kv. m. Taip pat, iš nurodyto sąrašo išbraukiami butai Panevėžio g. 9-68, Sulupės g. 7-17 ir Statybininkų pr. 16-17, kurie vadovaujantis Klaipėdos miesto savivaldybės tarybos 2015 m. liepos 31 d. sprendimu Nr. T2-201 „Dėl būsto nuomos sąlygų pakeitimo“ jų nuomininkams nuomojami savivaldybės būsto nuomos sąlygomis. Bendras išbraukiamų iš sąrašo butų bendras naudingas plotas sudaro 137,28 kv. m.

  **3. Kokių rezultatų laukiama.**

 Bus sudarytos prielaidos teikti siūlymus nuomoti suremontuotus butus teisę į socialinio būsto nuomą turintiems asmenims ir šeimoms.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė